  Майя Бывальцева 6-тӥ толшоре Удмуртиысь Красногорск ёросын пӧйшурасьёс понна «Зэмос воргоронъёслэн ужзы» вожвылъяськон ортчоз. Со сярысь ивортэмын муниципал кылдытэтлэн тӧроез Владимир Корепановлэн «ВКонтакте» мерлыко герӟетысь . 6-тӥ толшоре 11 часын Кулёмин гуртысь шутэтскон базалэн интывылаз пӧйшурасьёс понна «Зэмос воргоронъёслэн ужзы» праздник ортчоз, отчы бускель ёросъёсысь, Красногорск ёросысь муниципал кылдытэтъёсысь, ёрос центрысь огазеяськонъёсысь но предприятиосысь пӧйшурасьёслэн командаоссы пыриськозы Владимир КорепановКызьы веразы ивортодэтъя «Удмуртия» агентстволы ёрос администрациын, ужрадэ ӧтё ньыль муртлэсь кылдытэм командаосты: отын кыкез адями 18–45 аресъем луыны кулэ но эшшо кыкез — 45 ареслэсь бадӟым. Праздниклэн радлыказ луозы викторина, «Охотничий привал» но «Охотничий биатлон» вожвылъяськонъёс. Кужмоез команда бадӟым койыкез ыбыны путёвка басьтоз, кыкетӥ инты понна — кырпарсез. Куинетӥ интые кылем командалэсь котькуд ёзчизэ арлэн кыӵе ке вакытэзлы путёвкаен пусъёзы. Ньылетӥ но витетӥ инты басьтэмъёслы кузьымъёс сётозы. Вожвылъяськон дыръя «Дары Красногорской земли» адӟытон ужалоз. Вань мылкыд карисьёс пӧсь чаен, гурысь табанен но пыжем сӥлен куноятӥскыны быгатозы. Ужрадэ пыриськон понна куриськонъёсты 3-тӥ толшорозь сётыны луоз: 8 (38535) 2-19-44, 89042767478 номеро телефонъёсъя яке kultura1815@yandex.ru электрон почтае. Тегъёс: Удмуртия инкуазь Удмуртиысьтуризм Красногорск пӧйшуран  